Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1/1995. (II. 24.) KTM rendelet állapította meg. E rendelet 1. §
Paragraph Index: 1415

1957. évi IV törvény (Áe.) alkalmazásának vizsgálata 2.1. A bontás azonnali végrehajtásának jogszerűsége A község polgármesterétől kapott tájékoztatás szerint az épületek tényleges lebontására („eldózeroltatására”) azért került sor, mert az építési hatóság az építmények azonnali bontására kötelező határozatokat hozott. Ilyen határozatok azonban nem születtek, az eljáró jegyző ugyanis mind a 449/1997. mind a 449-2/1997. számú határozatában egyaránt határidőhöz 1997. december 1. napjához — kötötte a meghatározott cselekmény végrehajtását, sőt a teljesítés elmulasztásának megakadályozása érdekében végrehajtási bírság kiszabásának kilátásba helyezésével hívta fel a tulajdonosokat kötelezettségük teljesítésére. Az azonnali végrehajtás szabályait az Áe. részletesen rögzíti, és a jogszabály 63. §-a meghatározza az azonnali végrehajtás feltételeit is. Az Áe. 63. § (2) bekezdése a) pontjában foglaltak szerint a határozat azonnali végrehajtását csak akkor lehet elrendelni, ha az életveszély vagy a közbiztonság érdekében szükséges. A (3) bekezdés alapján a határozat azonnali végrehajtását annak rendelkező részében kell kimondani, és külön meg kell indokolni. A megbízott jegyző építésügyi hatósági jogkörében hozott határozatában nem rendelte el az épületek azonnali bontását, ennek megfelelően az azonnali végrehajtásra vonatkozó indokolás sem lelhető fel a határozatban. A határozat indokolásában hivatkozott jogszabály — értelemszerűen — nem az Áe. azonnali végrehajtásra vonatkozó

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes